**POZVÁNKA**

**Vzdelávanie v oblasti finančnej gramotnosti v KOCKE**

**Diskusné fórum**

Štátny inštitút odborného vzdelávania si Vás dovoľuje pozvať na diskusné fórum s názvom „**Vzdelávanie v oblasti finančnej gramotnosti v KOCKE**“, kde spolu s odborníkmi na finančnú gramotnosť preberieme zaujímavé, podnetné a inšpirujúce témy a zodpovieme Vaše otázky.

Podujatie sa uskutoční prezenčne **23. 9. 2022** v priestoroch Vedeckého parku UK, Ilkovičova 8 v Bratislave.

Organizátorom podujatia je Štátny inštitút odborného vzdelávania, odbor Finančnej gramotnosti a Slovenského centra cvičných firiem a úsek celoživotného vzdelávania. Partnerom podujatia je Sektorová rada pre bankovníctvo, finančné služby, poisťovníctvo.

Finančná gramotnosť je stále živou témou, je nadčasová a nevyhnutná pre celospoločenský vývoj a spokojnosť jednotlivcov a spoločnosti.

**Diskusné fórum odporúčame:**

* učiteľom stredných a základných škôl a gymnázií,
* všetkým, ktorí sa zaoberajú financiami, spotrebiteľom a vzdelávaním v oblasti finančnej gramotnosti.

[**Registrácia**](https://forms.gle/hrHYhtTj547R9dTQ7) prebieha do **12. 9. 2022** (alebo do naplnenia kapacity priestorov).

Po skončení diskusného fóra sa bude konať **okrúhly stôl zameraný na rozvoj finančnej gramotnosti u dospelých**, ktorý v rámci iniciatívy **Národný koordinátor Európskeho programu vo vzdelávaní dospelých** organizuje Úsek celoživotného vzdelávania ŠIOV.

Viac informácií k diskusii počas okrúhleho stola: [okruhle\_stoly\_siov.pdf (zrucnostiprezivot.sk)](https://zakladnezrucnosti.sk/wp-content/uploads/2022/05/okruhle_stoly_siov.pdf).

**Program**

|  |  |  |
| --- | --- | --- |
| 08: 30– 09:00 | **REGISTRÁCIA** | |
| 09:00 – 09:20 | **Finančné vzdelávanie dospelých (so zameraním na osobitne zraniteľné skupiny spotrebiteľov)** | **Mgr. Roman Fusek**  riaditeľ odboru ochrany finančných spotrebiteľov, Národná banka Slovenska |
| 09:20 – 09:40 | **FinQ program ako inovatívna forma vzdelávania pre rozvoj kompetencií pre 21. storočie** | **Štefan Máj**  predseda správnej rady FinQ Centra, n.o. a predseda správnej rady Nadácie Slovenskej sporiteľne |
| 09:40 – 9:55 | **Zlepšenie integrity verejnej správy v Slovenskej republike** | **Mgr. Katarína Dumanová**  **Terézia Slováková**  Odbor prevencie korupcie, Úrad vlády SR |
| 9:55 – 10:15 | **Ako na finančnú gramotnosť prostredníctvom projektov Erasmus+** | **Mgr. Alexandra Junášková**  Národná agentúra Erasmus+ |
| 10:15 – 10:25 | **Rozvojové projekty na podporu vzdelávania PZ v oblasti finančnej gramotnosti** | **Ing. Gabriela Horecká**  Odbor FG, SCCF a podpory smerovania mládeže, ŠIOV |
| 10:25 – 10:35 | **Finančná gramotnosť dospelých ako jedna zo základných zručností potrebných pre život** (pohľad celoživotného vzdelávania) | **Ing. Ildikó Pathóová**  Odbor celoživotného vzdelávania,  MŠVVaŠ SR |
| 10:35 – 10:50 | **Ochrana finančných záujmov Európskej únie a boj proti podvodom** | **Ing. Tatiana Prievalská Bartošová**  Národný úrad pre OLAF, Úrad vlády SR |
| 10:50 – 11:10 | **Finančná gramotnosť v ČR** | **Ing. Lukáš Hůla**  **Ing. Vladimíra Zezulková**  Národný pedagogický inštitút ČR |
| 11:10 – 11:30 | **Súťaž finančná gramotnosť – motivácia budúcej generácie** | **Mgr. Marta Gellová**  predsedníčka rady  EFPA - Európska asociácia finančného plánovania ČR |
| **PRESTÁVKA** | | |
| 12:00 – 14:00 | **Okrúhly stôl – Rozvoj finančnej gramotnosti dospelých v SR** | Úsek celoživotného vzdelávania, ŠIOV |